เปิดราคาประเมินที่ดินรอบใหม่ “เพลินจิต-วิทยุ-สีลม” พุ่ง! ตารางวา 1 ล้าน ดีเดย์ 1 ม.ค.นี้
“กรมธนารกษ์” เปิดราคาประเมินที่ดินรอบใหม่! ปี 66-69 เฉลี่ยเพิ่มขึ้น 8.93% “เพลินจิต-ราชดำริ-วิทยุ-สีลม” พุ่งตารางวาละ 1 ล้าน มีผลบังคับใช้ 1 ม.ค.66
“กรมธนารกษ์” เปิดราคาประเมินที่ดินรอบใหม่! ปี 66-69 “เพลินจิต-วิทยุ-สีลม” พุ่ง! ตารางวาละ 1 ล้าน มีผลบังคับใช้ 1 ม.ค.66
20 ธ.ค. 2565

นายจำเริญ โพธิยอด อธิบดีกรมธนารกษ์ เปิดเผยว่า ตั้งแต่วันที่ 1 มกราคม 2566 นี้ กรมฯจะออกประกาศบังคับใช้ราคาประเมินที่ดินและสิ่งปลูกสร้างในใหม่ที่ประกาศเมื่อปี 2564 โดยใช้ตั้งแต่ปีบัญชี 2566-2569 หลังจากที่ช่วงปี 2563-2565 ที่มีโควิด กรมฯ ได้เลื่อนการบังคับใช้ราคาประเมินที่ดินในรอบปีบัญชีใหม่ออกไป และใช้ราคาประเมินที่ดินเดิม ของปี 2559-2562 ตามเดิม โดยราคาประเมินดินรอบใหม่นั้น เพิ่มขึ้นเฉลี่ย 8.93% เมื่อเทียบกับปีบัญชีที่ผ่านมา
“หลังกรมจะประกาศใช้ ราคาที่ดินในปีรอบใหม่อีกครั้ง ปรากฏว่า ประชาชนมีการแบ่งหรือซอย แยกแปลงที่ดินเพิ่ม จากเดิมมีอยู่ 31 ล้านแปลงทั่วประเทศ กลายเป็น 33.4 ล้านแปลง ซึ่งสาเหตุที่มีการแยกแปลง เพราะทำให้เกิดการเสียภาษีลดน้อยลง เช่น แปลงเล็กก็เสียภาษีน้อย หรือไม่ถึงเกณฑ์เสียภาษีเลย เป็นต้น ทั้งนี้ เมื่อมีการแยกแปลงเพิ่ม ทำให้ราคาประเมินมีความคาดเคลื่อน และราคาเปลี่ยนไป” นายจำเริญ กล่าว
นายจำเริญ กล่าวว่า ดังนั้น กรมฯ จึงออกการออกประกาศปรับปรุงราราคาที่ดินเพิ่มเติมจากเดิม 31 แปลง เป็น 33.4 ล้านแปลงทั่วประเทศ และมีการปรับเปลี่ยนกว่า 60 จังหวัด หลังจากนี้ คาดว่าหลังจากวันที่ 1 กุมภาพันธ์ 2566 หน่วยงานท้องถิ่นจะส่งเอกสารไปยังประชาชนที่ครอบครอบที่ดินมาชำระภาษีที่ดิน
ทั้งนี้ ยังพบปัญหา ว่าจากการจัดเก็บภาษีที่ดิน ในปี 2565 เก็บที่อัตรา 10% รวมทั้งใช้อ้างอิงอัตราจากราคาประเมินปี 2559-2562 แต่ในปี 2566 นี้ จะเก็บภาษีที่ดินเต็มอัตรา 100% และยังอ้างอิงจากราคาที่ดินรอบใหม่ จึงทำให้ประชาชนรู้สึกว่าการอัตราภาษีเยอะขึ้น
นายจำเริญ กล่าวว่า กรมจึงทำระบบการคัดค้าดขึ้น เพื่อให้ประชาชนสามารถร้องเรียนได้ โดยคัดค้านได้ 2 สองกรณี ได้แก่ การประเมินราคาไม่ตรงกับทำเล ที่ตั้ง หรือลักษณะพื้นที่ และ กรณีการประเมินราคาของท้องถิ่น ผิดเพี้ยนไปจากมาตรฐาน ทั้งนี้ผู้เสียภาษี ต้องทำการคัดค้านภายใน 90 วัน นับจากวันที่รู้ หรือพึงที่จะรู้เอกสารจัดเก็บภาษีที่ต้องจ่ายในรอบบัญชีนี้ หรือรอบปี 2566-2569
“หากต้องคัดค้านภาษีของปี 2566 จะคัดค้านหลังจากปี 2569 ไม่ได้ เพราะรอบบัญชีนี้ สิ้นสุดปี 2569 แต่ในระหว่างที่ยังอยู่ในรอบ ถ้าผู้เสียภาษีรู้เมื่อไหร่ หรือ รู้ และจ่ายภาษีไปแล้ว ก็ยังสามารถคัดค้านมาได้ ถ้าจ่ายภาษีแล้ว และคัดค้านสำเร็จก็จะคืนภาษีให้”นายจำเริญ กล่าว
นายจำเริญ กล่าวว่า สำหรับทำเลราคาที่ดินในกรุงเทพฯ ที่มีราคาสูงสุดในรอบปีบัญชี 2566-2569 นั้น อันดับ 1 คือ ถนนสีลม (ช่วงพระรามที่ 4 –นราธิวาสราชนครินทร์) ซึ่งเป็นอันดับสูงสุดมาตั้งแต่รอบปี 2559-2562 ราคาอยู่ที่ 1,000,000 บาทต่อตร.ว.
ส่วนที่ขยับเพิ่มมาใหม่คือ ถนนเพลินจิต (ช่วงราชดำริ – ทางพิเศษเฉลิมมหานคร) ,ถนนพระรามที่ 1 (ช่วงราชดำริ-พญาไท) ถนนวิทยุ (ช่วงพระรามที่ 4 – เพลินจิต) และถนนวิทยุ (ช่วงช่วงเพลินจิต – คลองแสนแสบ ) ราคาอยู่ใหม่ที่ 1,000,000 บาทต่อตร.ว. เช่นกัน
นายจำเริญ กล่าวว่า รองลงมา คือ ถนนราชดำริ (ช่วงเพลินจิต – คลองแสนแสบ) ราคา 900,000 บาทต่อตร.ว. ถนนสาทร (ช่วงพระรามที่ 4 – ถนนสุรศักดิ์,ถนนเจริญราษฎร์) ราคา 800,000 บาทต่อ ตร.ว. ถนนสุขุมวิท (ช่วงทางพิเศษเฉลิมมหานคร – แยกอโศกมนตรี) ราคา 750,000 บาทต่อตร.ว. และ ถนนเยาวราช ราคา 700,000 บาทต่อตร.ว.
ส่วนทำเลที่มีการเพิ่มขึ้นสูงสุด คือ ถนนวิทยุ (ช่วงพระรามที่ 4 – เพลินจิต) จากเดิมรอบปีบัญชี 2559-2562 ที่อยู่ที่ 500,000 บาทต่อตร.ว. เพิ่มขึ้นเป็น 1,000,000 บาทต่อตร.ว. หรือ 100% เนื่องจากเป็นถนนย่านเศรษฐกิจที่กำลังกลับมาบูม ขณะที่ ราคาที่ดินเฉลี่ยเพิ่มขึ้นสูงสุดในกทม. คือ เขตห้วยขวาง เพิ่มขึ้น 21.46% เนื่องจากมีรถไฟฟ้าสายสีส้มเพิ่มเข้ามาในพื้นที่